'n Vrou en haar 21-jarige seun is van sameswering tot moord op 'n bekende atleet van Mpumalanga aangekla.
Jeremiah Hlalele (48), ŉ atleet, is dood in sy huis in Kinross, Mpumalanga aangetref. Hy het verskeie steekwonde aan sy lyf gehad.
Maroela Media het by die bekende Leon van Nierop, rolprentmaker en filmresensent, gaan aanklop vir sy fliekkeuses vir die vakansie.
Hy gesels ook oor ŉ paar van die groot rolprente van 2015. Van die rolprente wat hy bespreek, is reeds op DVD beskikbaar en ŉ lokprent van elke fliek volg onderaan sy aanbeveling. Let asseblief daarop dat die ouderdomsbeperking wat vir die rolprent geld ook op die lokprent van toepassing is. Maak dus seker van die ouderdomsbeperking voordat jy toelaat dat jou kinders na die lokprent kyk.
Leon van Nierop: “Birdman gaan ŉ groot klomp Oscars kry. Ek wil nie sê hy gaan alles kry nie, maar hy gaan ŉ groot klomp kry. Dit gaan oor man wat ŉ karakter met die naam van Birdman vertolk het. Hy probeer dan om ŉ toneelstuk op Broadway die lig te laat sien, maar almal is teen hom want hulle wil graag hê hy moet Birdman bly. Hy beland op die verhoog en in die proses maak hy klomp nuwe vyande en gebeur daar allerhande dinge wat hy glad nie verwag het nie. Wat die rolprent so spesiaal maak, is dat dit lyk of alles in een skoot verfilm is, met ander woorde ŉ mens kom nie agter dat daar redigering is nie. ŉ Mens kry ŉ hele nuwe indruk van die teaterwêreld én die filmwêreld. Ek wil amper sê Birdman is een van die 20 beste rolprente wat ek al in my hele lewe gesien het, maar ŉ mens moet rolprentgeletterd wees en jy moet baie van rolprente hou om daarvan te hou. Jy moet ook rolprente as kunsvorm ondersteun om dit te verstaan.”